**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 196**

(protokols Nr. 7, 22. p.)

**Par zemes vienības piekritību Madonas novada pašvaldībai**

Madonas novada pašvaldībai piekrīt nekustamais īpašums ar kadastra Nr. 7042 006 0638, “Kalna Kaniņkalns”, Aronas pagastā, Madonas novadā, kurš sastāv no zemes vienības ar kadastra apzīmējumu 7042 006 0685 2,57 ha platībā.

Zemes vienība ar kadastra apzīmējumu 7042 006 0685 tika izveidota, pamatojoties uz Madonas novada pašvaldības 28.07.2022. domes lēmumu Nr. 465 (protokols Nr. 17, 10. p.), kurā tika nolemts apvienot vienā zemes gabalā zemes vienības ar kadastra apzīmējumiem 7042 006 0383, 7042 006 0639, 7042 006 0638, 7042 006 0387, 7042 006 0538, 7042 006 0643 un 7042 006 0532.

Zemes vienībām ar kadastra apzīmējumiem 7042 006 0383, 7042 006 0639, 7042 006 0638, 7042 006 0387, 7042 006 0643, tika noteikts starpgabala statuss ar Madonas novada pašvaldības 19.08.2014. domes lēmumu Nr. 467 un Aronas pagasta padomes 26.09.2008. lēmumu Nr. 5. §, 4. p. (protokols Nr. 14); zemes vienības ar kadastra apzīmējumiem 7042 006 0538 un 7042 006 0532 ir pašvaldībai piekritīgas zemes, pamatojoties uz Aronas pagasta padomes 26.09.2008 lēmumu Nr. 5.§, 1.3. p. (protokols Nr. 14) un lai racionāli un lietderīgi apsaimniekotu nekustamo īpašumu, tika pieņemts lēmums zemes vienības apvienot vienā zemes gabalā.

Zemes vienība ar kadastra apzīmējumu 7042 006 0685, saskaņā ar Madonas novada teritorijas plānojumu, ir lauku zemes (L1) teritorijas, tāpēc uzskatāms, ka tā nepieciešama pašvaldības funkciju īstenošanai, saskaņā ar “Pašvaldību likuma” 4. pantu.

Tā kā tika apvienotas zemes vienības ar atšķirīgu piekritības lēmumu, lai zemes vienību ar kadastra apzīmējumu 7042 006 0685 nostiprinātu zemes grāmatā uz pašvaldības vārda, ir nepieciešams pieņemt lēmumu par zemes piekritību atbilstoši tās izmantošanai, saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta otrās daļas 5. punktu - *Zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, ja vietējās pašvaldības teritorijas plānojumā attiecīgi neapbūvēti zemes gabali paredzēti pašvaldības funkciju īstenošanai.*

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, likumu “Par valsts un pašvaldību zemes īpašuma tiesībām un to nostiprināšanu zemesgrāmatās”, ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noteikt, ka nekustamais īpašums ar kadastra Nr. 7042 006 0638, “Kalna Kaniņkalns”, Aronas pagastā, Madonas novadā, kas sastāv no zemes vienības ar kadastra apzīmējumu 7042 006 0685 2,57 ha platībā, piekrīt pašvaldībai tās funkciju īstenošanai , pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta otrās daļas 5. punktu.

Domes priekšsēdētājs A. Lungevičs

*Ļ Čačka 28080793*